14 నుంచి ట్రెడా ప్రాపర్టీ షో
-  హైటెక్స్‌లో 3 రోజుల పాటు స్థిరాస్తి పండుగ
నవతెలంగాణ, వాణిజ్య విభాగం
'తెలంగాణ రియల్‌ ఎస్టేట్‌ డెవలపర్స్‌ అసోసియేషన్‌' (ట్రెడా) మరో భారీ స్థిరాస్తి ప్రదర్శనను నిర్వహించనుంది. ఈ నెల 14,15,16 తేదీల్లో హైదరాబాద్‌లోని హైటెక్స్‌ ఎక్స్‌పోలో ఈ స్థిరాసి ప్రదర్శన ఏర్పాటు చేయనున్నట్లుగా ట్రేడా అధ్యక్షుడు పి దశరథ్‌ రెడ్డి తెలిపారు. ఇది ట్రెడా నిర్వహించే 7వ ప్రాపర్టీ షో అని ఆయన వివరించారు. పండుగ సీజన్‌ నేపథ్యంలో ప్రతిసారిలాగే స్థిరాస్తి కొనుగోలుదారులు, అమ్మకందారులకు ఒక భారీ వేదికను ఏర్పాటు చేయాలనే ఉద్దేశంలో ఈ ప్రాపర్టీషోను ఏర్పాటు చేయాలని నిర్ణయించామన్నారు. బడా కంపెనీలతో సహా పలు స్థిరాస్తి సంస్థలు తమ వెంచర్లను, ప్రాజెక్టులను ఇక్కడ ప్రదర్శనకు ఉంచనున్నారని ఆయన వివరించారు. ఈ ప్రదర్శనలో కొనుగోలుదార్లకు ఎల్‌ఐసీహెచ్‌ఎఫ్‌ఎల్‌, ఎస్‌బీఐ, హెచ్‌డీఎఫ్‌సీి, ఐసీఐసీిఐ బ్యాంకు, ఆంధ్రా బ్యాంకు, సెంట్రల్‌ బ్యాంకు ఆఫ్‌ ఇండియా, పంజాబ్‌ హౌజింగ్‌ బ్యాంకు, ఇండియా బుల్స్‌ హౌసింగ్‌ ఫైనాన్స్‌, యాక్సిస్‌ బ్యాంకులు రుణ సౌలభ్యాన్ని అందించనున్నట్లుగా వివరించారు. తెలంగాణ ప్రభుత్వం తీసుకుం టున్న చర్యల వల్ల ముఖ్యంగా హైదరాబాద్‌ రీజియన్‌ వృద్ధి పథంలో సాగుతోందని దశరథ్‌రెడ్డి అన్నారు. ఇదే సమ యంలో రియల్‌ ఎస్టేట్‌ వ్యాపారం పుంజుకుందన్నారు. ట్రెడా ఎగ్జిక్యూటివ్‌ వైస్‌ ప్రెసిడెంట్‌ చలపతిరావు మాట్లాడుతూ వాణిజ్య సముదాయాలకు డిమాండ్‌ పెరిగిందన్నారు. కొద్ది రోజుల్లోనే ఈ విభాగంలో కొరత ఎదురుకావచ్చని అంచనా వేశారు. గత ప్రదర్శనలో పోల్చితే ఈ సారి సందర్శకుల సంఖ్య భారీగా పెరగనుందని ఆశిస్తున్నట్లగా తెలిపారు. ఈ సమా వేశంలో ట్రెడా ట్రెజరర్‌ గోపాల క్రిష్ణ, సెక్రటరీ జనరల్‌ విజరు సాయి, ఎగ్జిక్యూటివ్‌ వైస్‌ ప్రెసిడెంట్‌ సునీల్‌చంద్రా రెడ్డి పాల్గొన్నారు.
మీ స్నేహితులకు రికమెండ్ చెయ్యండి